Vertoon wysigings vanaf 11 Augustus 2020 20:35
k HTTP‎ 19:07 +856‎ ‎K175 besprekings bydraes‎ Wysigings deur 201.14.16.17 teruggerol na laaste weergawe deur Wutsje Etiket: Terugrol
HTTP‎ 18:55 -856‎ ‎201.14.16.17 besprekings‎ Etikette: Selfoonbydrae Wysiging op selfoonwerf
Ontsluit van "https://af.wikipedia.org/wiki/Spesiaal:OnlangseVeranderingsMetSkakels/Fedora" Wees die beste jy vir jou eggenoot - Voelgoed
Tuis Voelgoed Videos Wees die beste jy vir jou eggenoot
Wees die beste jy vir jou eggenoot
Na ’n stormagtige begin, is Jannie Putter en Tertia al 22 jaar getroud. Hulle vertel op video hoe hulle nuut begin het.
Vorige artikel2. Kilojoules - hoeveel mag ek inneem?
Volgende artikelRaak bietjie rustig Verbode kontrakvoorwaardes | Maroela Media
Dit is die begin van ŉ nuwe jaar en baie verbruikers gaan binnekort kontrakte moet onderteken, of dit nou vir ŉ skool, nuwe huis, nuwe motor of gimnasium is. Verbruikers meen dikwels hulle het geen bedingingsregte wanneer hulle ŉ kontrak teken nie en hulle is heel waarskynlik reg, maar daar is tog wetgewing wat verseker dat onbillike, onregverdige en onredelike voorwaardes nie in kontrakte mag voorkom nie. Ina Opperman verduidelik hoe die Wet op Verbruikersbeskerming help om verbruikers te beskerm teen voorwaardes wat hul verbruikersregte skend.
Die Wet op Verbruikersbeskerming beskerm verbruikers se reg op billike, regverdige en redelike bedinging en voorwaardes in artikel 48, wat bepaal ŉ winkel mag nie goedere of dienste verskaf teen ŉ prys wat onbillik, onredelik of onregverdig is nie. Handelaars mag ook nie onbillik, onredelik of onregverdig onderhandel nie en mag nie goedere of dienste bemark, of ŉ ooreenkoms sluit vir die verskaffing van goedere of dienste op ŉ onbillike, onredelike of onregverdige manier nie.
Die handelaar se plig
Handelaars mag ook nie vereis dat jy van jou regte afstand doen, ŉ verpligting aanvaar of die handelaar van aanspreeklikheid vrywaar op grond van onbillike, onredelike of onregverdige onderhandeling nie. Sodanige onderhandeling mag ook nie ŉ voorwaarde wees om ŉ ooreenkoms te sluit nie.
ŉ Transaksie of ooreenkoms, onderhandelings, voorwaardes of kennisgewings waaraan dit onderworpe is, word beskou as onbillik, onredelik of onregverdig as dit uitermate eensydig is ten gunste van enigiemand anders as die verbruiker, of wanneer die onderhandeling vir die ooreenkoms so ongunstig vir die verbruiker is, dat dit onregverdig is.
ŉ Ooreenkoms is ook ontoelaatbaar indien jy op ŉ valse, misleidende of bedrieglike voorstelling van die handelaar staat gemaak het. Dit is ook ontoelaatbaar indien die onderhandeling, voorwaarde of kennisgewing onbillik, onredelik, onregverdig of gewetenloos is of indien die feite, aard en effek daarvan nie toepaslik onder die verbruiker se aandag gebring is nie.
Regulasie 44(3) van die Wet bepaal die volgende kontrakvoorwaardes is onregverdig, tensy die omstandighede kan bewys dit is nie onregverdig nie.
Die handelaar se aanspreeklikheid vir die dood of persoonlike beserings van die verbruiker, indien dit veroorsaak word deur die handelaar se optrede of nalatigheid, uitsluit of beperk.
Die verbruiker se wetlike regte tot billike vergoeding teen die handelaar of enige ander party wat nie hul kant bring nie, verwyder of beperk. Dit sluit die verbruiker se reg in om geld terug te hou wat die verbruiker moet betaal indien hy ŉ eis teen die handelaar het.
Die verbruiker dwing om verantwoordelikheid te aanvaar om vir die handelaar se aanspreeklikheid aan ander partye te betaal.
Die verbruiker se reg om staat te maak op die verweer van verjaring uitsluit of beperk. Dit beteken die handelaar mag nie die tyd verkort waarin die verbruiker kan eis nie.
Die normale reëls verander oor hoe risiko versprei word, sodat die verbruiker aan die korste end trek.
Die handelaar toelaat om die oorspronklike prys waarop ooreengekom is, te verander, sonder om die verbruiker die kans te gee om die ooreenkoms te kanselleer.
Die handelaar in staat stel om die voorwaardes van die kontrak te verander, insluitende die aard van die goedere of dienste.
Die handelaar die reg gee om te bepaal of die goedere of dienste volgens die kontrak gelewer is of die handelaar die ekskulsiewe reg gee om enige voorwaarde van die ooreenkoms te interpreteer.
Die handelaar toelaat om die ooreenkoms eensydig te kanselleer sonder om die verbruiker dieselfde reg te gee.
Die handelaar toelaat om ŉ ope ooreenkoms te kanselleer sonder billike kennisgewing, behalwe wanneer die verbruiker ŉ belangrike deel van die kontrak verbreek het.
Die verbruiker verplig om al die voorwaardes na te kom terwyl die handelaar nie hoef nie.
Die handelaar, maar nie die verbruiker nie, toelaat om die uitvoering van die ooreenkoms te systap of beperk.
Die handelaar, maar nie die verbruiker nie, toelaat om te besluit om die ooreenkoms te hernu of nie.
Die handelaar toelaat om ŉ betaling van die verbruiker terug te hou wanneer die verbruiker nie volgens die ooreenkoms presteer het nie, maar nie dieselfde reg aan die verbruiker gee om dieselfde met hom te doen nie.
Van die verbruiker vereis om meer te betaal as wat die handelaar se skade is as die verbruiker nie die ooreenkoms nakom nie.
Die handelaar toelaat om, wanneer hy of die verbruiker die ooreenkoms kanselleer, baie hoë betaling te eis van die verbruiker vir gebruik, reg of prestasie of onkoste.
Die handelaar toelaat om sy pligte oor te dra aan iemand anders sonder die verbruiker se toestemming of sodat die verbruiker aan die kortste end trek.
Die verbruiker se reg om die goedere te verkoop beperk deur ŉ beperking te stel op die oordraagbaarheid van enige handelswaarborg.
ŉ Verbruiker dwing om ŉ feit te erken of ŉ verklaring te maak wat nie in sy guns is nie, tensy hy genoeg tyd gehad het om die verklaring of erkenning te oorweeg. Dit is dan ook die handelaar se plig om die verbruiker op die verklaring te wys en die betekenis daarvan vir die verbruiker te verduidelik.
Voorsiening maak daarvoor dat aangeneem word dat ŉ verklaring van die handelaar, wat belangrik is vir die verbruiker, die verbruiker bereik het, tensy dit per geregistreerde pos gestuur is.
Die verbruiker se reg om regstappe te neem of enige ander wettige manier om vergoeding te kry, uitsluit of beperk. Dit sluit in om van ŉ verbruiker te vereis dat ŉ klagte deur middel van arbitrasie opgelos word, wat nie deur die Wet of ander wetgewing gedek word nie.
Die bewyse wat beskikbaar is vir die verbruiker beperk of ŉ bewyslas op die verbruiker plaas wat gewoonlik die verantwoordelikheid van die handelaar is.
ŉ Verjaringsperiode instel wat korter is as die gewone tydperk vir die verbruiker om regstappe te neem.
Die handelaar die reg gee om regs- of ander koste te eis wat meer is as gewoonlik as die verbruiker nie dieselfde reg het nie.
Verbruikers kan kla by die Nasionale Verbruikerskommissie of provinsiale kantore vir verbruikersake oor handelaars wat onregverdige en onbillike kontrakvoorwaardes gebruik.